Broj: 02-03-188/21

Datum: 12.04.2021.godine

Na osnovu člana 5. Pravilnika o radu JU Centar za rehabilitaciju ovisnika o psihoaktivnim supstancama, Uredbe o postupku prijema u radni odnos u javnom sektoru u Tuzlanskom kantonu („Službene novine Tuzlanskog kantona“, broj: 4/19, 4/20, 11/20 i 5/21), Saglasnosti Ministarstva za rad, socijalnu politiku i povratak Tuzlanskog kantona broj: 09/1-30-002353/21 od 17.02.2021.godine, te odluke Upravnog odbora JU CROPS broj: 01-03-187/21 od dana 08.03.2021. godine, direktor JU Centar za rehabilitaciju ovisnika o psihoaktivnim supstancama (u daljnjem tekstu: JU CROPS), raspisuje:

**JAVNI KONKURS**

**za prijem u radni odnos u JU Centar za rehabilitaciju ovisnika o psihoaktivnim supstancama**

* **Upravnik/koordinator- 1 izvršilac na neodređeno vrijeme sa probnim radom od 6 mjeseci**

**Opis poslova radnog mjesta:**

* Učestvuje u pripremi i realizaciji Programa rehabilitacijskog procesa,
* Učestvuje u izradi godišnjeg programa rada na nivou JU CROPS kao cjeline,
* Predlaže programe rada i planove rada i preduzima mjere za njihovo provođenje,
* Učestvuje u donošenju odluke o prijemu štićenika u JU CROPS,
* Radi u stručnom timu za prijem, praćenje, dopuste i otpust štićenika,
* Planira i organizuje cjelokupan život i rad štićenika u JU CROPS uz primjenu savremenih metoda, oblika i sredstava rada,
* Organizuje i prati svakodnevno izvršavanje obaveza i zadataka dodijeljenih pojedinim uposlenicima,
* Radi u stručnim tijelima JU CROPS,
* Organizira i sprovovdi redovne dnevne brifinge sa uposlenicima i štićenicima JU CROPS,
* Redovno informiše direktora o svim dešavanjima u JU CROPS,
* Prema planu i odobrenju direktora vrši nabavke hrane, opreme, aparata, uređaja i ostalih stvari potrebnih za JU CROPS,
* Predlaže mjere za unapređenje rada JU CROPS,
* Redovno vodi propisanu dokumentaciju,
* Sarađuje sa pedagozima-psiholozima i odgajateljima u cilju usaglašavanja stavova i jedinstvenog djelovanja prema štićenicima,
* Prati realizaciju programa rehabilitacijskog procesa i po potrebi vrši eventualne korekcije ovih programa,
* Planira i organizuje sve izlaske štićenika iz JU CROPS (odlaske ljekaru, izleti, predavanja koja se održavaju izvan JU CROPS, itd.)
* Vodi evidenciju prisustva uposlenika na radnom mjestu na propisanom obrascu i izdaje odgovarajuće izvode iz evidencije (za računovodstvo, za personalno, za disciplinsku komisiju, za vođenje upravnog postupka i slično),
* Po potrebi mijenja direktora JU CROPS,
* Po potrebi radi u smjenama, vikendom, u dane vjerskih i državnih praznika,
* Kontinuirano radi na svom stručnom usavršavanju,
* Obavlja i druge poslove po nalogu direktora,
* Za svoj rad odgovoran je direktoru JU CROPS.

**Opći uslovi:**

* Da je državljanin Bosne i Hercegovine,
* Da je stariji od 18 godina, a ne stariji od 65 godina,
* Da je zdravstveno sposoban za poslove za koje se kandiduje,
* Da se protiv kandidata nevodi krivični postupak.

**Posebni uslovi**:

* VSS - VII stepen stručne spreme ili visoko obrazovanje Bolonjskog sistema studiranja koje se vrednuje sa najmanje 240 ECTS bodova,
* jedna godina radnog iskustva,
* poznavanje rada na računaru,
* posjedovanje vozačke dozvole B kategorije.

**Dokumentacija:** Kandidat uz prijavu treba dostaviti dokaze o ispunjavanju uslova iz konkursa, i to:

* Uvjerenje o državljanstvu – ne starije od šest mjeseci,
* Ovjerena kopija lične karte,
* Ovjerena kopija diplome ili uvjerenja o završenom školovanju,
* Dokaz o poznavanju rada na računaru,
* Ovjerena kopija vozačke dozvole B kategorije,
* Dokaz o radnom iskustvu.

Prijavni obrazac može se preuzeti u prostorijama JU CROPS ili na službenoj web stranici [www.crops.ba](http://www.crops.ba),

Ukoliko kandidat ili član njegove uže porodice spada u kategoriju boračke populacije sa područja Tuzlanskog kantona, dostaviti dokaz o toj pripadnosti u skladu sa Pravilnikom o jedinstvenim kriterijima za zapošljavanje branilaca i članova njihovih porodica u institucijama Tuzlanskog kantona i uvjerenje da se nalazi na evidenciji Službe za zapošljavanje Tuzlanskog kantona kao nezaposlena osoba.

O datumu, vremenu i mjestu održavanju intervjua, kandidati koji ispunjavaju uslove konkursa i koji su dostavili uredne i blagovremene prijave, bit će obaviješteni pismenim putem.

Ukoliko kandidat ne pristupi intervjuu, smatrat će se da je odustao od konkursne procedure te o daljoj proceduri neće biti pisanim putem obaviješten.

Izabrani kandidat je dužan najkasnije u roku od osam dana od dana prijema obavještenja o rezultatima izbora dostaviti ljekarsko uvjerenje kojim dokazuje da je zdravstveno sposoban za obavljanje poslova radnog mjesta na koje se prijavljuje.

Pored navedenog, izabrani kandidat je dužan najkasnije u roku od osam dana od dana prijema obavještenja o rezultatima izbora dostaviti uvjerenje o nevođenju krivičnog postupka ne starije od 6 mjeseci.

Prijavu na javni konkurs sa traženim dokumentima (u zatvorenoj koverti) treba dostaviti lično ili preporučenom pošiljkom, u roku od 8 dana od dana posljednjeg objavljivanja javnog konkursa, na adresu:

***JUCentar za rehabilitaciju ovisnika o psihoaktivnim supstancama, Smoluća bb, 75300 Lukavac, sa naznakom „Za konkurs“.***

Sve dodatne informacije mogu se dobiti putem kontakt telefona 035 579 569 ili e-mail adrese: centar@crops.ba

Javni oglas će biti objavljen u dnevnim novinama „Oslobođenje“ i na službenoj stranici JU CROPS, te će biti dostavljen JU Službi za zapošljavanje Tuzlanskog kantona.

 **Direktor JU CROPS**